CELEX: 32018D1153
Language: bg
Date: 2018-06-26 00:00:00
Title: Решение (ЕС) 2018/1153 на Съвета от 26 юни 2018 година за подписване от името на Съюза на Споразумението за безопасност на гражданското въздухоплаване между Европейския съюз и правителството на Китайската народна република

21.8.2018   
               
               
                  BG
               
               
                  Официален вестник на Европейския съюз
               
               
                  L 210/2
               
            
         РЕШЕНИЕ (ЕС) 2018/1153 НА СЪВЕТА
         от 26 юни 2018 година
         за подписване от името на Съюза на Споразумението за безопасност на гражданското въздухоплаване между Европейския съюз и правителството на Китайската народна република
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 5 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     С решение от 7 март 2016 г. Съветът упълномощи Комисията да започне преговори с правителството на Китайската народна република за споразумение за безопасност на гражданското въздухоплаване. Комисията е договорила от името на Съюза Споразумение за безопасност на гражданското въздухоплаване между Европейския съюз и правителството на Китайската народна република (наричано по-долу „споразумението“) с цел да се насърчи двустранното сътрудничество в областта на безопасността на гражданското въздухоплаване и да се улеснят търговията и инвестициите във въздухоплавателните продукти между Съюза и Китайската народна република.
                  
               
                     (2)
                  
                  
                     Споразумението следва да бъде подписано от името на Съюза при условие за сключването му по-късна дата,
                  
               ПРИЕ НАСТОЯЩОТО РЕШЕНИЕ:
         
            Член 1
            Разрешава се подписването от името на Съюза на Споразумението за безопасност на гражданското въздухоплаване между Европейския съюз и правителството на Китайската народна република (наричано по-долу„споразумението“) при условие за сключването на посоченото споразумение.
         
         
            Член 2
            Председателят на Съвета е оправомощен да посочи лицето(лицата), упълномощено(упълномощени) да подпише(подпишат) споразумението от името на Съюза.
         
         
            Член 3
            Настоящото решение влиза в сила в деня на приемането му.
         
         
            Съставено в Люксембург на 26 юни 2018 година.
            
               
                  За Съвета
               
               
                  Председател
               
               Е. ЗАХАРИЕВА